हालांकि अयोध्यावासियों की इस बार की दिपावली खास बनाने के लिए प्रशासन भी पूरी तैयारियों में जुट गया है। सरयू के किनारे लगभग 4 किमी के दायरे में भगवान राम की अगवानी को लेकर जमकर तैयारियां चल रहीं हैं। वहीं राजधानी से आए पुलिस अधिकारी नईमुल हसन बड़े उत्साह से हेलीपैड दिखाते हैं, जहां भगवान राम उतरेंगे और सीएम योगी व राज्यपाल राम नाईक उनकी अगवानी करेंगे। प्रमुख सचिव पर्यटन अवनीश अवस्थी के लिए यह समारोह प्रतिष्ठा का प्रश्न बना है। पूरे समारोह की संरचना उन्होंने ही की है और एक हफ्ते से हर दूसरे दिन वह यहां आ रहे हैं। हालांकि अवस्थी कहते हैं इस पूरे कार्यक्रम को सांस्कृतिक चेतना के रूप में भी देखा जाना चाहिए। अयोध्या के हर वर्ग की इसमें प्रत्यक्ष भूमिका है। अवधपुर और जनकपुर वासियों के रूप में छात्र-छात्राएं नजर आएंगी।